**[Înmormântarea istoricului Neagu Djuvara](http://episcopiabucuresti.ro/inmormantarea-istoricului-neagu-djuvara/)**

*Comunicat de presă al Episcopiei Greco-Catolice de București*

**Înmormântarea istoricului Neagu Djuvara**

**va avea loc duminică, 28 ianuarie a.c.**

**la Catedrala greco-catolică din București**

Trupul neînsuflețit al istoricului și scriitorului Neagu Djuvara va fi depus la Catedrala greco-catolică „Sfântul Vasile cel Mare” din București din str. Polonă nr. 50.

Cei care l-au cunoscut și respectat pe Neagu Djuvara pot să-l omagieze și să se roage pentru odihna sufletului său după următorul program:

Vineri, 26 ianuarie între orele 17.00 și 21.00.

Sâmbătă, 27 ianuarie între orele 9.30 și 21.00.

\*

Slujba de înmormântare (Prohodul) va avea loc la Catedrala greco-catolică „Sfântul Vasile cel Mare” din strada Polonă, nr. 50, duminică, 28 ianuarie a.c., începând cu orele 12.00, fiind prezidată la cererea expresă a defunctului de episcopul greco-catolic de București.

Vor fi prezenți, la învitația familiei, un reprezentant al Bisericii Ortodoxe Române și parohul  comunității catolice  de limbă franceză din capitală.

Sicriul va fi condus, apoi, la mormântul familiei Djuvara din cimitirul Bellu, unde episcopul va rosti dezlegarea.

Vor fi aduse onorurile militare cuvenite pentru un Cavaler al ordinului național „Steaua României”.

**Dumnezeu să-i facă parte cu drepții și să-l odihnească în pace!**